Animació per Sant Valentí, en el Mercat Municipal L’Almara
2025-07-24

A pocs dies de la celebració de Sant Valentí, els clients del Mercat Municipal L’Almara que acudisquen a fer les seues compres en el matí del pròxim dissabte 12 de febrer, es trobaran amb un ambient diferent i amorós. Així, la Regidoria de Mercats, que dirigeix Rosa Coca, a través de CEMEF i en col·laboració amb l’Associació de comerciants del Mercat, CODEMER, ha organitzat una senzilla animació a partir de la qual, els clients que acudisquen a L’Almara entre les 11 h i les 13 h, rebran un vistós globus en forma de cor, mentre compren en les diferents parades del mercat.

Una vegada més, l’Ajuntament de Burjassot anima a la ciutadania a fer les seues compres en el comerç local, apostant pels productes de proximitat. En aquesta ocasió, pot ser que molts acudisquen a L’Almara a proveir-se d’aliments i matèries primeres per a la imminent celebració de Sant Valentí i serà llavors quan el globus que reben com a obsequi, de làtex i 100% biodegradable, els recorde que “el que es cuina des del cor, arriba al cor”.